polyglot-tagger/wikipedia-language-snippets-filtered huggingface dataset:
ఫ్రేమ్:ఇది వెల్డింగు మెషిన్ యొక్క ముఖ్య భాగం.విద్యుత్తు ట్రాన్సుఫారం, విద్యుత్తు మీటలు (, లీవరు వంటివి కలిగివుండును.ఎలక్ట్రోడులను పట్టి వుంచు లోహా బంధకాలు ఫ్రేముకు బిగించబడివుండును.
క్రింది మరియి పై నుండు ఎలక్ట్రోడులు బిగించిన బంధక యంత్ర లోహభాగాలు, వీటిని ఎలక్ట్రోడు ఆర్మ్స్ లేదా హోల్డరు సి ఆంగ్లంలో అంటారు. .ఇందులో పైనున్న ఎలక్ట్రోడు బిగించిన లోహభాగం పైకి, క్రిందకు చలిస్తుంది.దిగువభాగంలోనున్న ఎలక్ట్రొడుబిగించిన లోహ భాగం స్థిరంగా వుండును.
బిందు అతుకు ప్రక్రియకు తక్కువ కార్బను వున్న ఉక్కులోహం అనువైనది.ఎక్కువ కార్బను వున్న ఉక్కు స్పాట్ వెల్డింగునకు అనువైనది కాదు.వెల్డింగు తరువాత లోహ అతుకువద్ద కఠినత్వం పెరగడం వలన వెల్డింగు నిలవదు, త్వరగా విడిపోవును.
శ్రేణి 300 కు చెందిన తుప్పుపట్టని ఉక్కు లోహాలైన ఫెర్రిటిక్ మరియ అస్టినిటిక్ ఉక్కును స్పాట్ వెల్డింగు చెయ్యవచ్చును.మర్టెనిటిక్ ఉక్కు మాత్రం బిందు అతుకు ప్రక్రియకు అనువైనది కాదు.
ప్రఖ్యాత రచయిత కాళిదాసు, రఘువంశం రచించాడు. దీనిని క్లాసికల్ సంస్కృతంలో రచించాడు. పాణిని, అష్టాధ్యాయి రచించాడు. దీనిలో వ్యాకరణ సిద్ధాంతాలను రచించాడు. హిందూ ధర్మశాస్త్రంలో మనుస్మృతి అతి ముఖ్యమైనది. కాలిదాసునికి, సంస్కృత సాహిత్యంలో ఘనమైన పేరున్నది. కాలిదాసుడు అభిజ్ఞాన శాకుంతలం రచించాడు, మేఘదూత రచయిత. ఆంగ్ల సాహిత్యంలో షేక్స్ పియర్ ఎలాంటివాడో, కాళిదాసు సంస్కృతంలో అంతటివాడు. . , , . . ' ' .
ముఖ్యంగా మహారాష్ట్రి భాషా సాహిత్యంలోని హాలుని కవిత్వం, 3 నుండి 5 శతాబ్దాలకు చెందినా "గాహా సత్తసాయి"లు ప్రస్తావిమ్పదగినవి. కాలిదాసుడు , హర్షుడు కూడా మహారాష్ట్రి భాషను ఉపయోగించారు. జైనులైన శ్వేతాంబరులు మహారాష్ట్రి భాషను ఉపయోగించారు.
భారతీయ సాహిత్యం 1947 వరకుభారత ఉపఖండం లో, ఆతరువాత భారత లౌకిక రాజ్యంలో రచించబడిన సాహిత్యాన్ని భారతీయ సాహిత్యం గా అభివర్ణించవచ్చును. భారత్ లో 22 అధికారిక భాషలు గలవు.
వైదిక సంస్కృతంలో వ్రాయబడిన హిందూధర్మ సాహిత్యం, ఉదాహరణకు వేదములు. ఇతర ఉదాహరణలు సుల్బ సూత్రాలు, ఇవి గణితశాస్త్ర విభాగమైన జియోమెట్రి లో ప్రథమ రచనలు.
వ్యాస మహర్షి రచించిన మహాభారతం, వాల్మీకి మహర్షి రచించిన రామాయణం ఇతిహాసాలు ప్రసిద్ధి. ఇవి సంస్కృతభాషలో రచింపబడిన సాహితీ అణిముత్యాలు.
వీరి వేషధారణలో, స్త్రీలు ప్రత్యేకమైన దుస్తుల్ని ధరిస్తారు. లంబాడీలను చూచిన వారికి వారి వేషధారణ విదితమే. వీరు తెలంగాణా ప్రాంతంలో ఎక్కువగా వున్నా, అనంతపురం జిల్లాలో కూడా వున్నారు. వీరు ధర్మవరం మండలంలో ప్రతి సంవత్సరం కాముని పున్నమి రోజున తప్పకుండా నృత్యం చేస్తారు. మత్తు పానీయాలు బాగా సేవించి స్త్రీలు నృత్యం చేస్తారు. వీరి నృత్యంలో ముఖ్యంగా చేతులు చూపించటం, వలయా కారంగా తిరగటం చేస్తారు. ఈ నృత్యాన్ని స్త్రీ పురుషులిరువురు కలిసే చేస్తారు. ఒక పురుషుడు ప్రత్యేకంగా డప్పు కొడతాడు. డప్పు వరుసలకు అనుకూలంగా స్త్రీలు రక రకాల అడుగులు వేస్తూ గుండ్రంగా తిరుగుతారు. వీరి నృత్య బ్రుందంలో 10 మంది వరకూ పాల్కొంటారు. వారి సంప్రదాయ దుస్తుల్ని ధరిస్తారు. కాళ్ళకు గజ్జెలు కడతారు. చప్పట్లు చరుస్తూ వలయాకారంగా శబ్దానికి అనుగుణంగా నృత్యం చేస్తారు. లయ ప్రకారం చప్పట్లు చరుస్తూ వుంటే మిగతా వారు పాటలను ఆలాపిస్తారు. వీరి పాటలన్నీ వారి గురువైన 'సేవలాల్ మీదనే పాడతారు. ప్రధమంగా అందరూ నిలబడి ముందుకు వంగి చేతులతో చప్పట్లు కొడుతూ ఈ విధంగా పాడతారు.
సుగాలీ లంటే లంబాడీ లు. ఈ నృత్యాన్ని, లంబాడీ, బంజారా తండా నృత్యమని పిలుస్తారని డా. చాగిచర్ల కృష్ణారెడ్డి గారు తమ జానపద నృత్య కళా గ్రందంలో ఉదహరించారు. అయితే వీరు ఆంధ్ర ప్రదేశ్ లో గిరిజనులుగానే మిగిలిపోయారు. పల్లెలకు దూరంగా కొండ కోనల్లో నివసిస్తూ కట్టెలు కొట్టి అమ్ముకుంటూ, కూలి పనులతో జీవనం సాగిస్తారు. వీరు కష్టజీవులు. పండగలు, పబ్బాలూ సాంప్రదాయ రీతిలో చేసుకుంటారు.
అంటూ గిర్రున తిరిగి శరీరాన్ని క్రిందికి పైకి వంచుతూ లేస్తూ చేతుల్ని పైకెత్తి చప్పట్లు కొడుతూ గుండ్రంగా తిరుగుతూ అదే సమయంలో పాడే పాటను ఒకరు పాడుతుండగా, మిగిలిన వారంతా ఈ విధంగా వంత పాడతారు.
1968 లో వంశధార మొదటి దశ ప్రాజెక్ట్ కు డిజైన్‌ చేసి 1970 లో పూర్తిచేయడంతో ఆయన ఖ్యాతి నలుదిశలా వ్యాప్తి చెందినది. వంశధార రెండోదశ ప్రాజెక్టు నిర్మాణానికి నేరడి వద్ద బ్యారేజి నిర్మాణానికి ఈయనే డిజైన్‌ చేసారు. ఒడిషా ప్రభుత్వం అడుగడుగునా అభ్యంతరం చెబుతుండడం తో నేరడికి సమీపంలో సైడ్ వ్యూయర్ కట్టి ప్రాజెక్టు పూర్తిచేయవచ్చునని మరో డిజైన్‌ రూపొందించడంతో వైయస్ రాజశేఖరరెడ్డి ప్రభుత్వం ఆ దిశగా చర్యలు చేపట్టినది. దీనిపై కూడా ఒడిషా ప్రభుత్వము సుప్రీం కోర్ట్ ను ఆశ్రయిండంతో పనులు ప్రారంభం కాలేదు. వంశధార మూడో దశ నిర్మాణము రాస్ట్ర వ్యాప్తంగా ఉన్న ఇంజినీర్లు ససేమిరా అనడంతో మరోసారి పట్నాయక్ నే ఆశ్రయించారు.
1977లో గొట్టాబ్యారేజీ నిర్మాణం జరుగుతున్న సమయంలో ఆయనే దగ్గరుండి పనులు పర్యవేక్షించారు. 1980లో వచ్చిన భారీ వరదలకు ఆయన వరద పరిస్థితి సమగ్రంగా పరిశీలించేందుకు గొట్టాబ్యారేజీ వద్దకు వచ్చారు. అక్కడ నుంచి తిరిగి వెళ్లేందుకు దారిలేక పక్కనే ఉన్న కొండలపై నుంచి కాలిననడక రెండు రోజులు ప్రయాణం చేసి నరసన్నపేట చేరుకున్నారు. అప్పట్లో ఈ ఘటన చర్చనీయాంశమైంది. ఈ సంఘటన ఆయన కార్యదీక్షకు అద్దం పడుతుంది.
సి.ఆర్.ఎం.పట్నాయక్ సాంకేతిక నిపుణులు. ఆయన శ్రీకాకుళం జిల్లాను సస్యశ్యామలం చేస్తూ 2.50లక్షల ఎకరాలకు సాగునీటితో పాటు తాగునీటిని అందిస్తున్న వంశధార ప్రాజెక్టు పితామహుడు.
2008, ఆఖరి నలల్లో "నాసా" ఈ పరిశోధనలు ఆలంబనగా మరో ప్రయోగం చేపట్టింది. ఈ ప్రయోగం "సోలార్ డైనమిక్స్ అబ్జర్వేటరీ" . ఈ పరిశోధన కార్యక్రమం ద్వారా సూర్యునిలో మార్పులకు కారణాలను, భూమండలం మీద వాటి ప్రభావం మొదలైన అంశాలను శోధించింది. "ఎస్.డి.ఓ" అనేది ఒక వ్యోమనౌక. ఇది ఒకే సమయంలో అనేకానేక తరంగ దైర్ఘ్యాలలో సౌర వాతావరణాన్ని పరిశీలించింది. సౌర మార్పులను ముందుగానే భూమికి తెలియజెప్పే హెచ్చరిక వ్యవస్థల రూపకల్పనకు ఇది దోహదం చేసింది. అసలు సూర్యగ్రహంలో అయస్కాంతక్షేత్రం ఎలా ఏర్పడుతోంది, సూర్యమండలంలో అయస్కాంత శక్తి, సౌరవాయువులు, శక్తిమంతమైన పదార్థాలుగా మారి అంతరిక్షంలోకి విడుదలవుతున్న తీరుతెన్నులు మొదలైఅన్ అంశాలను నిగ్గు తేల్చడానికి ఈ కార్యక్రమం నిర్దేశించబడింది. ఈ కార్యక్రమంలో మధులిక ముఖ్య పాత్ర పోషించారు.
మనం నివసించే అంతరిక్షంలో ప్రతి ఒక్క చదరపు అంగుళానికి ఆ నక్షత్రమే మహా చక్రవర్తి. భూమి మీద ప్రాణకోటికి ఆ నక్షత్రంతో విడదీయలేని అనుబంధం ఉంది. ఈ కారణంతో దాని అస్థిత్వాన్ని కచ్చితమైన రీతిలో సదవగాహన చేసుకొని భవిష్యత్ చిత్రాన్ని ముందుగానే ఆవిష్కరించుకోవడానికి మనం సూర్యుని మీద పరిశోధనలు సాగించవలసి ఉంది. ఈ సందర్భంగానె "నాసా" ఈ కార్యక్రమం "లివింగ్ విత్ ఎ స్టార్ "ను చేపట్టింది. 2008 ప్రథమార్థంలో ఈ కార్యక్రమం నకు ఈమె చేతనే శ్రీకారం చుట్టించడం విశేషం.
శాస్త్రవేత్తగా, మిషన్ డిజైనర్, పరికరాల రూపకర్త, శాస్త్రీయ పరిశోధనలు పర్యవేక్షరాలిగా, "నాసా"లో కొత్తగా చేరిన వారికి శిక్షకురాలిగా, "నాసా" అధికార ప్రతినిధూలలో ఒకరిగా - ఇలా బహుముఖ పాత్రలలో చక్కగా ఇమిడిపోయిన డాక్టర్ మధులికను అక్కడి వారందరూ అప్యాయతతో "లైకా"గా వ్యవహరిస్తుంటారు. అవసరమైన కొన్ని సందర్భాలలో ఈమె ఒకే రోజున ఈ పాత్రలన్నీ సజావుగా, సమర్థవంతంగా నిర్వహిస్తుంటారని "నాసా" ఈమెకు కితాబునిచ్చింది. "తారా పధాన" నిలిచిన ఈమె ఒక భారతీయురాలు కావడం దేశానికి గర్వకారణమైంది. తారలమీద గాఢ పరిశోధనలు జరుపుతున్న మధులిక "నాసా"లో ఒక తారగా వెలుగొందుతోంది.
డాక్టర్ మధులిక ఈ కార్యక్రమానికి నేతృత్వం వహించిన తర్వాత సూర్యుని మీద ప్రాథమిక పరిశోధనలు నిర్వహించి కొన్ని ఫలితాలను సాధించారు. సౌర తుఫాన్లు, సూర్యును నుంచి భారీ స్థాయిలో అనేక పదార్థాల విడుదల సమయంలో భూమి మీద ఎలక్ట్రానిక్, విద్యుత్ వ్యవస్థలు, భూకక్ష్యలో ఉన్న ఉపగ్రహాలకు నష్టం వాతిల్లుతున్న సందర్భంలో వీటిని అధికమించేందుకు ఈమె పరిశోధనా ఫలితాలు మౌలికంగా కొంతమేర ప్రయోజనకరం కాగలిగాయి.
డాక్టర్ మధులికా "నాసా" ప్రతిష్ఠాత్మకంగా తాము చేపట్టిన సౌర పరిశోధనల కోసం ఉద్దేశించిన " " కార్యక్రమాన్ని అప్పగించారు. అనతి కాలంలోనే ఆ ప్రోగ్రాంకు నేతృత్వం వహించే స్థాయికి ఎదిగారు. అగ్ని జ్యాలలు విరజిమ్మే ప్రచండ భానుడి వద్దకు ఏకంగా ఉపగ్రహాలను పంపే గురుతర బాధ్యతను తన భుజస్కందాలపై వేసుకున్నారు.
డాక్టర్ మధులికా అంతరిక్ష వాతావరణాన్ని అధ్యయనం చేయటానికి "హీలియో ఫిజిక్స్" పేరుతో ఒక వినూత్న శాస్త్ర విభాగాన్ని ఆవిష్కరించి, దీని ద్వారా సూర్య గ్రహం మీద విస్తృత పరిశోధనలు ప్రరంభించారు. అనేక మార్పులకు లోనవుతున్న సూర్య గ్రహం, సౌర కుటుంబం మీద దాని ప్రభావాన్ని అంచనా వేయడానికే డాక్టర్ మధులిక పరిశోధనలు కొనసాగించారు.
ఈమె కోల్‌కతాలో జన్మించారు. ఢిల్లీ యూనివర్శిటీ నుంచి ఆస్ట్రో ఫిజిక్స్ లో పోస్ట్ గ్రాడ్యుయేషన్ చేశారు. తదనంతరం అమెరికా వెళ్ళి డెన్వర్ యూనివర్శిటీ, కొలరాడో యూనివర్శిటీలలో పి.హెచ్.డిలు సాధించారు. ఈమె పరిశోధనా ప్రతిభాశక్తిని గ్రహించిన అమెరికా అంతరిక్ష పరిశోధనా సంస్థ ఆహ్వానించింది.
పాలమూరు సాహితి ద్వారా తన సంపాదకత్వంలో అంజలి , పాలమూరు కవితా సుమాలు అనే పుస్తకాలను వెలువరించారు. తరువాత జిల్లాకు చెందిన వందమంది కవుల కవితలను సేకరించి పాలమూరు కవిత పుస్తకాన్ని 2004 లో వెలువరించారు. ఒక జిల్లా నుంచి వచ్చిన ఏకైక వచన కవితా సంకలనమిది.తెలంగాణ మీద హైకూలు రాసి సోది పేరుతో 2004లో వెలువరించారు.అక్షర తపస్వి ఆచార్య ఎస్వీ రామారావు అనే డాక్యుమెంటరికీ రచన చేశారు.కృష్ణా పుష్కరాలకు సంబంధించి పుష్కర కృష్ణవేణి అనే ప్రామాణికమైన గ్రంథాన్ని రచించారు.ప్రేమికులు ప్రయివేట్ ఆడియో ఆల్బానికి పాటలు రాశారు. నేటి విద్యార్థి, నిజం అనే సింగిల్ ఎపిసోడ్లకు మాటలు రాశారు. నాలో ఉన్న ప్రేమ అనే సింగిల్ ఎపిసోడ్ కు కథ, మాటలు రాశారు. ఛాంపియన్ అనే టెలిఫిల్మ్ కు కథ, మాటలు, పాటలు రాయడంతో పాటు దర్శకత్వం వహించారు. ప్రసిద్ధ స్వాతంత్ర్య సమరయోధులు పాగ పుల్లారెడ్డి, మందుముల నరసింగరావుల జీవిత చరిత్రలను రచించారు.భీంపల్లి శ్రీకాంత్ బతుకమ్మ నానీలు, బతుకమ్మ మొగ్గలు ,పుష్కర భీమరథి వంటి పుస్తకాలను రచించారు. అలాగే తెలంగాణ తొలి నవలఆశాదోషం నవలను వెలుగులోకి తెచ్చి తన సంపాదకత్వంలో వెలువరించారు.
భీంపల్లి శ్రీకాంత్ మహబూబ్ నగర్ జిల్లా తెలుగు సాహిత్య వికాసం అనే అంశంపై పిహెచ్.డి పరిశోధన చేశారు.పాలమూరు సాహితి అనే సాహిత్య సంస్థను, పాలమూరు కల్చరల్ అకాడమీ అనే సాంస్కృతిక సంస్థను స్థాపించి సాహిత్య, సాంస్కృతిక సేవను కొనసాగిస్తున్నారు. తెలంగాణ రచయితల వేదిక లోనూ ,సింగిడి తెలంగాణ రచయితల సంఘం లోనూ క్రియాశీలక బాధ్యతలను నిర్వర్తించారు. ప్రస్తుతం 'తెలంగాణ రచయితల సంఘం జిల్లా అధ్యక్షులుగా కొనసాగుతున్నారు.
పాలమూరు జిల్లా కవుల కవితా సంకలనం పాలమూరు కవిత తన సంపాదకత్వంలో 2004 లో వెలువరించారు. ఆ తర్వాత పాలమూరు కవితాసుమాలు, అంజలి, కళాంజలి, తెలంగాణ అమరవీరుల కవితా సంకలనం అమరం, శ్రియ స్మృతిలో, శ్రీ పద్మకల్ప ప్రకాశిక , మార్కండేయ చరిత్ర,తెలంగాణ తొలి నవల ఆశాదోషం లకు సంపాదకత్వం వహించారు.
వినుడు వినుడు రామాయణ గాథా వినుడీ మనసారా పాట లవకుశ సినిమా కోసం సముద్రాల రాఘవాచార్య రచించిన గీతం. దీనిని లవకుశులుగా నటించిన మాస్టర్ నాగరాజు, మాస్టర్ సుబ్రహ్మణ్యం లపై చిత్రికరించారు. ఈ గీతాన్ని పి.లీల, పి.సుశీలలు మధురంగా గానం చేయగా ఘంటసాల వెంకటేశ్వరరావు సంగీతాన్ని అందించారు.
లవకుశులు వాల్మీకి రచించిన రామాయణాన్ని గానం చేస్తూ అయోధ్య చేరతారు. అక్కడ రాజవిధిలో గానం చేస్తున్న వీరిని గురించిన సమాచారాన్ని రాజరికంలో చేరుస్తారు. ఆ విధంగా అంతఃపురం చేరి రామాయణాన్ని గానం చేస్తారు.
సుబ్బారావు గారు రైతు నాయకుదు ఎన్.జి. రంగా గారి శిష్యుడు. తొలుత రైతు నాయకుడు చౌదరి చరణ్ సింగ్ భావజాలంతో రాజకీయ ప్రవేశం చేసారు. ఆ తరువాత రంగాజీ కోరికపై కాంగ్రెస్ లో చేరారు. ఆంధ్ర ప్రదేశ్ లోని గుంటూరు లో ఫిబ్రవరి 2 ,1982 న ఆనాటి ప్రధానమంత్రి రాజీవ్ గాంధీ చే ప్రారంభింపబడిన "ఇండియన్ కిసాన్ మజ్దూర్ కాంగ్రెస్" కు వ్యవస్థాపక అధ్యక్షుడుగా యున్నారు. 1983-85 మధ్య కాలంలో ఇండియన్ ఆయిల్ సీడ్స్ డెవలెప్‌మెంట్ కౌన్సిల్ కు సభ్యునిగా యున్నారు, 1991-94 మధ్య కాలంలో గవర్నింగ్ కౌన్సిల్ ఇనిస్టిట్యూట్ ఆఫ్ అగ్రికల్చర్ ఎక్స్‌టెన్సన్ మేనేజిమెంట్ కు సభ్యునిగా , 1994-96 లో పారదీప్ పోర్ట్ ట్రస్ట్ కు ట్రస్టీ గా కూడా యున్నారు.
1982 లో లండన్ లో జరిగిన వ్యవసాయ ప్రొడ్యూసర్స్ ఇంటర్నేషనల్ ఫెడరేషన్ ఆఫ్ సిల్వర్ జూబ్లీ కాన్ఫరెన్స్ కు భారత ప్రతినిధిగా హాజరయ్యారు. . , లో జరిగిన ప్రపంచ వ్యవసాయ ఫోరం 2007 వరల్డ్ కాంగ్రెస్ కు మే 8-10, 2007 నుండి భారత ప్రతినిధిగా హాజరయ్యారు. జూలై 4-6 నుండి వాషింగ్టన్ వద్ద తానా కాన్ఫరెన్స్ లో గౌరవనీయ వ్యక్తిగా ఆహ్వానించబడ్డాడు. వీరు కెనడా, ఫ్రాన్స్, ఇటలీ, నెదర్లాండ్స్, సింగపూర్, స్విట్జర్లాండ్,ఇంగ్లాండ్, అమెరికా దేశాలలో పర్యటించారు.
రంగాజీ అనుచరునిగా,అభిమాన పాత్రుడిగా కాంగ్రెస్ పార్టీ సభ్యునిగా యుండి రైతుల సంక్షేమం కోసం కృషిచేసారు. ఈయన ఎన్.జి.రంగా పౌండేషన్ కు వ్యవస్థాపక అధ్యక్షునిగా యున్నారు. ఈ పౌండేషన దివంగత నాయకుడు, పార్లమెంట్ సభ్యుడు ఎన్.జి.రంగా పేరు మీద ప్రారంభించారు. దీనిద్వారా అనేక సమావేశాలు, సెమినార్లు, సభలు నిర్వహించారు. సమకాలీన సమస్యలపై సమగ్ర చర్చలు జరిపి ప్రభుత్వానికి పరిష్కారాలు నివేదించారు.
డాక్టర్ బండ్లమూడి సుబ్బారావు ప్రకాశం జిల్లా వీరన్నపాలెం లో మే 22,1954 న కోటయ్య, సీతారావమ్మ దంపతులకు ప్రధమ సంతానంగా జన్మించారు. బాపట్ల వ్యవసాయ కళాశాల లో . . బెనారస్ హిందూ యూనివర్శిటీ లో వ్యవసాయశాస్త్రంలో డాక్టరేటు పట్టా - ., . పొందారు.
డాక్టర్ బండ్లమూడి సుబ్బారావు : ఆచార్య ఎన్.జి.రంగా ఫౌండేషన్ అధ్యక్షులు, ఎపిసిసి కిసాన్ సెల్ మాజీ అధ్యక్షులు. కాంగ్రెస్ పార్టీ సభ్యుడు, ఒక వ్యవసాయ ఆర్థికవేత్త, వ్యాసకర్త, రచయిత, రాజకీయ, సామాజిక కార్యకర్త, చరిత్రకారుడు, రైతు నాయకుడు.
డాక్టర్ బండ్లమూడి సుబ్బారావు వ్యవసాయరంగంపై రాసిన 25 పరిశోధన పత్రాలను వివిధ సాంకేతిక పత్రికలలోప్రచురించారు. ఒక మేధావిగా సమకాలీన సమస్యలపై తన అభిప్రాయాలను నిర్బయంగా చెప్పేవారు.
కాలరు షర్టుకే కుట్టవచ్చును . లేదా తీసివేసే విధంగా డిటాచబుల్ కాలరుగా కూడా రూపొందించవచ్చును. ఒకప్పుడు డిటాచబుల్ కాలర్లు వాడేవారు. ప్రముఖ ఆరో సంస్థ మొదట ఈ డిటాచబులు కాలర్ల తయారీ రంగంలోనే పేరొందినది. ఇప్పుడు డిటాచబుల్ కాలర్లు ఎవరూ వాడుట లేదు. డిటాచబుల్ కాలర్ లకి ఉపయోగించే కాలర్ స్టడ్ లలో ముందుది కాలర్ బొత్తాగా పని చేయటం వలన డిటాచబుల్ కాలర్ లు ఎప్పుడూ మూసి ఉంచాలి. అయితే ఒకే షర్టుకి సందర్భానుసారం కావలసిన కాలర్ అమర్చుకొనే సౌలభ్యం ఇందులో ఉంది. షర్టుకే కుట్టిన కాలర్ లో కావలసినప్పుడు మూసి ఉంచటం ఇతర సమయాలలో తెరచి ఉంచే స్వేచ్ఛ ఉంది. కానీ ఒకసారి కుట్టిన కాలర్ ను మరల మరల మార్చుకొనే సౌలభ్యం లేదు.
సాధారణంగా చొక్కాకి గొంతు చుట్టూ సందర్భానుసారము టై గానీ బౌ టై గానీ కట్టుకునే వీలు ఉండే భాగాన్ని కాలరు అంటారు. పూర్వం కాలరు గల షర్టులని సాంప్రదాయికాలుగా వాడగా, ల్యాపెల్ గల షర్టులని అసాంప్రదాయికాలుగా వాడేవారు. ప్రస్తుతం టీ-షర్టుల వాడకం పెరగటంతో ల్యాపెల్ గల షర్టుల వాడకం తగ్గినది. . అసాంప్రదాయికంగానూ వినియోగించవచ్చిననూ, కాలరు హుందాతనానికి చిహ్నం. కొన్ని సంస్థలలో కాలరు లేని షర్టులు నిషిద్ధం.
చిన్నతనంలోనే ఆయన తమ చినతాత చినవేంకట సిద్ధాంతి సాన్నిధ్యంలో జాతక ముహూర్త సిద్ధాంత భాగాలు, లీలావతి గణితం అభ్యసించారు. మరొక పినతాత వద్ద సంస్కృత వ్యాకరణ ధర్మశాస్త్రాలు ఆకళింపు చేసుకున్నారు. నడాదూర్ అనంతాళ్వార్ ఆచార్యుల శిష్యరికంలో తర్క వేదాంత శాస్త్రాలను అభ్యసించారు. శాస్త్రిగారు తమ తండ్రిగారుయదగు ముఖలింగేశశాస్త్రి గారి వద్ద సంస్కృత కావ్యములను అభ్యసించిరి.పినతండ్రిగారగు నారాయణ కవీంద్రుల వద్ద సంస్కృత చ్ఛందోలంకార వ్యాకారణములను, ధర్మశాస్త్రమును అభ్యసించిరి.శ్రీశాస్త్రి గారి తర్క వేదాంత శాస్త్రాధ్యయనము నడాధూర్ అనంతాళ్వార్ గారి వద్ద జరిగింది.విద్వాన్ వేంకటరాజురెడ్డి గారివద్ద తమిళ కర్ణాటక మలయాళ వ్యాకరణములను శ్రీ శాస్త్రిగారు అభ్యసించిరి.తమ కనిష్ఠ పితామహులగు చిన వేంకట సిద్దాంతిగారి వద్ద జాతక ముహూర్త సిద్దంతములను లీలావతి బీజ గణితమును నేర్చుకొనిరి.
వఝుల సీతారామశాస్త్రి 1878 జూన్ 25, బహుధాన్య నామ సంవత్సర జ్యేష్ఠ బహుళ చతుర్థి న ఆరామ ద్రావిడ శాఖకు చెందిన ప్రముఖ విద్వత్ కుటుంబంలో జన్మించాడు. ఆయన పూర్తిపేరు చినసీతారామస్వామిశాస్త్రి. తండ్రి ముఖలింగేశ్వరుడు. తల్లి పేరు వేంకటాంబిక. సీతారామశాస్తి ఇంటిపేరు కూడా ఒజ్జ లు అనే పదం నుంచి వచ్చిందని పలువురు చరిత్రకారులు అభిప్రాయపడుతున్నారంటే వారి కుటుంబంలోని విద్వత్ సంప్రదాయం గురించి తెలుస్తోంది. గణితశాస్త్రాధ్యయనం, మూహూర్త నిర్ణయం, జన్మనక్షత్ర జాతకాదుల పరిశీలన వారి కుటుంబంలో పరంపరాగతంగా వచ్చిన విద్యలు. అతని స్వగ్రామం విజయనగరం జిల్లా, బాడంగి మండలం లోని పాల్తేరు . ఆయన విజయనగర సంస్కృత కళాశాల, చెన్నపుర విశ్వవిద్యాలయం, ఆంధ్ర విశ్వవిద్యాలయ కళాశాలల్లో దశాబ్దాల పాటు బోధనా వృత్తిలో పనిచేశారు. 1964 మే 29 న మరణించాడు.
సాహిత్య విమర్శకునిగా సీతారామశాస్త్రి పంచకావ్యాల్లో ఒకటైన వసుచరిత్ర, ద్వ్యర్థి కావ్యంగా పేరొందిన హరిశ్చంద్ర నలోపాఖ్యానము తదితర ఉద్గ్రంథాలను ప్రామాణికంగా పరిశీలించి విమర్శరచన చేశారు. చింతామణి విషయ పరిశోధనము, వసుచరిత్ర విమర్శనము, హరిశ్చంద్ర నలోపాఖ్యానము వంటి గ్రంథాలు ఆయన విమర్శనాశక్తికి గీటురాళ్లుగా నిలుస్తాయి.
భారతి ఆంధ్ర సాహిత్య పరిషత్పత్రిక మున్నగు వానిలో శాస్త్రిగారి పలు వ్యాసములు ప్రకటింపబడెను. నన్నయ భారత భాగముపై శాస్త్రిగారు తులనాత్మక విమర్స వ్రాసిరి. అహోబల పండితీయమును తమ విమర్శతో ప్రకటింపవలెననుకొనిరి.ఈ విమర్శ వృద్ధత్వముతో మధ్యలోనే ఆగిపోయింది.
సీతారామశాస్త్రి ద్రావిడ భాషల స్వభావ సారూప్యాల పరిశీలనలో అపారమైన కృషిచేశారు. తెలుగు వ్యాకరణాల తీరుతెన్నుల విషయంలో ఆయన తన లోతైన పరిశోధనలు వెలువరించారు. భాషాశాస్త్ర పరిశోధనల్లో భాగంగా ద్రావిడ భాషల్ని పరిశోధిస్తూ "ద్రావిడ భాషా పరిశీలనము", పలు ద్రావిడ భాషల్లోని పోలికలను, భేదాల్ని వెల్లడించే "ద్రావిడ భాషా సామ్యములు" గ్రంథాలను రచన చేశారు.
వఝుల సీతారామశాస్త్రి లేదా వజ్ఝల చినసీతారామస్వామి శాస్త్రి ప్రముఖ భాషా శాస్త్రవేత్త, సాహిత్య విమర్శకుడు, జ్యోతిష శాస్త్రపండితుడు. పలు శాస్త్రాలను అభ్యసించి ఎన్నో రంగాల్లో కృషిచేసిన బహుముఖ ప్రజ్ఞాశాలి. ద్రవిడ భాషల పరిశీలన, అధ్యయనం తదితర రంగాల్లో ఆయన విస్తృతమైన కృషిచేశారు.
ఓపెన్ సోర్స్ సాఫ్ట్ వేర్ పై ఆసియా యొక్క మొదటి ప్రచురణ, తొమ్మిది స౦వత్సరాల కాల౦లో అసాధారణ మైన పెరుగుదలను చూసిన తర్వాత, పత్రిక తన పరిధిని విస్తరి౦పచేసి౦ది. లినక్స్ ఫర్ యూ ఇప్పుడు 'ఓపెన్ సోర్స్ ఫర్ యు' అని పేరు. బెంగళూరులోని నిమ్ హాన్స్ కన్వెన్షన్ సెంటర్ లో అక్టోబర్ 12, 2012నాడు డేస్ లో అధికారిక ప్రకటన చేయబడింది. ఈ పేరు మార్పు ఓపెన్ సోర్స్ టెక్నాలజీ ప్రపంచంలో మారుతున్న కాలాన్ని సూచిస్తుంది, ముందుచూపు ధోరణులను కూడా కలుపుకోనుంది. ఓపెన్ సోర్స్ ఫర్ యు ఓపెన్ సోర్స్ సాఫ్ట్ వేర్ నుంచి ఓపెన్ సోర్స్ హార్డ్ వేర్ వరకు ప్రతిదీ కవర్ చేస్తుంది. కాబట్టి, ఈ పత్రిక ఆండ్రాయిడ్ ప్రియులకు కూడా పఠనంగా ఉపయోగపడుతుంది.
ఈ మీడియా గ్రూపు భారతదేశంలోని ఎనిమిది నగరాల్లో విస్తరించి ఉంది, ఇది ప్రపంచవ్యాప్తంగా రెండు మిలియన్ల కు పైగా టెక్కీలను కలిగి ఉంది.దీని ముద్రణప్రచురణలు చదివేవారిలో భారతదేశం , నేపాల్, పాకిస్తాన్, బంగ్లాదేశ్, శ్రీలంక, భూటాన్, ఆఫ్ఘనిస్తాన్ వంటి దక్షిణాసియా దేశాలలోని సాంకేతిక నిపుణులు ఉన్నారు . సింగపూర్, మలేషియాలలో తమ ప్రచురణలను పంపిణీ చేసిన అతి కొద్ది మంది భారతీయ ప్రచురణకర్తలలో కూడా ఈ గ్రూపు ఉంది.
ప్రతికూల పరిస్థితితులు ఎదుర్కొన్నప్పటికీ ప్రయాదావిదర వృత్తిపరంగా సంతృప్తికరమైన ప్రగతి సాధించింది. అత్యంత వైరుధ్యాలున్న భారతభూమిలో ఆమె పొందిన అనుభవాలు ఆమెలో ధైర్యం, పౌరుషం, పట్టుదల పెపొందించాయి. ప్రత్యేకంగా సైన్సు రంగంలో అవసరమైన ప్రయోగశాలలు, మౌలిక వసతుల కొరత అధికంగా ఉంది. ఆమె స్నేహితులు కూడా ఇలాగే ప్రయోగశాలలు, నిర్వహణా పరమైన ఇబ్బందులను ఎదుర్కొన్నారని ఆమె కథనాలు తెలియజేస్తున్నాయి. అయినప్పటికీ ఆమెకు కుటుంబ మద్దతు బలంగా ఉన్నందున అనుకున్న ప్రగతి సాధించడానికి సాధ్యపడింది.ఆమె పలువిద్యార్థులకు అధ్యయనంలో సహకరించింది. ఆస్చర్యంగా గ్రామాలలో మహిళాశాస్త్రవేత్తలకు చక్కని ఆదరణ లభిస్తున్నాయన్నది ఆమె అభిప్రాయం. ఆమె 20 సంవత్సరాల వృత్తిజీవితంలో అరయాలలో ఉన్న గ్రామీణ ప్రలనుండి ఎలాంటి ప్రతికూల పరిస్థితి ఎదుర్కోలేదు. భారతీయజీవన నాణ్యతను అభివృద్ధిచేయడానికి
ఎకాలజిస్టులు అవసరమని ఆమె అభిప్రాయపడింది. కలుషిత పర్యావరణ సమస్యలను ఎదుర్కొంటూ అలాగే జీవవైరుధ్యం క్షీణిస్తున్న భారతభూమిలో ఎకాలజిస్టులు తమ శ్రద్ధను, మేధస్సును ఉపయోగించి మార్పులు తీసుకురావాలన్నది ఆమె అభిప్రాయం.
ప్రియ దావిదర స్త్రీఎకాలజిస్టులలో ప్రొఫెసర్ బాధ్యతలను స్వీకరిచించిన వారిలో ప్రథమ మహిళ. ఆధునిక కాలంలో మహిళా ఎకాలజిస్టుల మారిన స్థితిగతులకు ఆమె ఒక చక్కని కానుక.
ఆమె ఎకాలజిస్ట్‌మారడానికి పలు కారణాలు ఉన్నాయి. అమే తండ్రి ఉత్సాహవంతుడైన ప్రకృతిఆరాధకుడు, వన్యమృగాల ఛాయాచిత్రకారుడు. అందువలన ప్రియ దావిదరకు చిన్న వయసు నుండి ప్రకృతితో అనుబంధం ఉంది. ఈ అనుబంధం వలన ఆమెకు చుట్టూ ప్రపంచాన్ని సాహసంతో, ఆసక్తితో చూసే స్ఫూర్తిని కలిగించింది. ఆమె ప్రఖ్యాత పక్షిశాస్త్రవేత్త డాక్టర్ సలీం అలీ మార్గదర్శకంలో పి.హెడ్ అధ్యనం కొనసాగించింది. ఆమె సహాధ్యాయులు ఆమె ఎకాలజీ ఆసక్తికి ముఖ్యత్వం ఇవ్వనప్పటికీ డాక్టర్ సలీం ఆమెకు అద్వితీయ ప్రోత్సాహం, మద్దతును ఇచ్చింది. ఆమె చిన్నవయసులో స్త్రీలు అంతగా ప్రవేశించని పరిశోధనా ప్రపంచంలో అడుగుపెట్టింది. ఒకప్పుడు ఇలాంటి ఫీల్డ్ వర్క్‌ సంబంధిత పరిశోధనలకు స్త్రీలు తగరన్న అభిప్రాయం ఉంటూ వచ్చిందన్నది ఒకవిదమైన పురుషాధిక్య ప్రపంచంలో అడుగుపెట్టినట్లుగా అమే అభిప్రాయపడింది. ఈ ప్రయికూల పరిస్థులు ధైర్యం సాధించాలన్న పట్టుదలను ఆమెలో నింపాయి.
రీసెర్చి తరువాత ప్రయాదావిదరకు అమెరికాలో ఏడు సంవత్సరాల కాలం పోస్ట్ డాక్టరల్ అధ్యయనం కొనసాగించడానికి అవకాశం లభించింది. " స్మింసన్ ఇంస్టిట్యూషన్, హార్వర్డ్ యూనివర్శిటీ, ఇతర సంస్థల నుండి అవకాశం లభించింది. ఉత్తర, మద్య అమెరికాలో ఫీల్డ్ వర్క్ చేసే అవకాశం లభించింది. ఈ అవకాశాలు సైన్సు ప్రపంచంలో ఎదగడానికి ఎంతగానో సహకరించాయి.
ప్రత్యేక తెలంగాణ రాష్ట్ర ఏర్పాటు కోరుతూ గత 50 సంవత్సరాలనుండి పలు ఉద్యమాలు జరుగుతూనే ఉన్నాయి, కానీ 2001 లో తెలంగాణ రాష్ట్ర సమితి పార్టీ ఏర్పడిన తర్వాత ఇవి తీవ్ర రూపం దాల్చాయి. ఇందులో భాగంగా తెలంగాణ రాష్ట్ర సమితి అధినేత, తెలంగాణ తొలి ముఖ్యమంత్రి కల్వకుంట్ల చంద్రశేఖరరావు 2009, నవంబర్ 29న దీక్షా దివస్ పేరుతో నిరవధిక నిరాహార దీక్ష ప్రారంభించాడు. తెలంగాణ మలిదశ ఉద్యమంలో కల్వకుంట్ల చంద్రశేఖరరావు నిరాహారదీక్ష కీలక ఘట్టం అయితే స్వరాష్ట్రం కోసం 2009 డిసెంబరు 3వ తేదీన ప్రాణత్యాగం చేసిన తొలి అమరుడు కాసోజు శ్రీకాంతచారి. ప్రొఫెసర్ కోదండరాం ఆధ్వర్యంలో ఏర్పడిన తెలంగాణ రాజకీయ ఐక్యకార్యాచరణసమితి ఆధ్వర్యంలో వివిధ ఉద్యమాలని రూపొందించారు, సకల జనుల సమ్మె, మిలియన్ మార్చి వీటిలో చెప్పుకోదగినవి. ఈ ఉద్యమాల ఫలితంగా కాంగ్రెస్ ఆధ్వర్యంలోని యూపీఏ ప్రభుత్వమి 2009 డిసెంబరు 9 న తెలంగాణ రాష్ట్ర ఏర్పాటు ప్రారంభమైందని అధికారికంగా ప్రకటించింది. ఈ నిర్ణయంపై సీమాంధ్ర ప్రాంతంలో నిరసనలు మిన్నంటి సమైక్యాంధ్ర ఉద్యమము ఏర్పాటుకు పరిస్థితులు దారితీసాయి.
1948లో పోలీస్‌ యాక్షన్‌ తర్వాత 1952లో సాధారణ ఎన్నిక జరిగి ప్రభుత్వం ఏర్పడే వరకు హైదరాబాద్‌ రాష్ట్ర పాలనా యంత్రాంగం మిలిటరీ, సివిల్‌ అధికారుల పాలనలో ఉండటంవల్ల ఆంధ్ర ప్రాంతంనుంచి వలసలు నిరాటకంగా కొనసాగాయి. అదివరకే ఆంధ్ర ప్రాంతంలో బ్రిటీష్‌ వారి క్రింద శిక్షణ పొంది అనుభవం ఉన్న ఆ అధికారులను తెలంగాణకు రప్పించుకున్నారు. అప్పటికే హైదరాబాద్‌ రాష్ట్రంలో అమల్లో ఉన్నా ముల్కీ నిబంధనలను కాదని వలసవాదులకు ఉద్యోగాలు ఇచ్చారు. 1956లో ఆంధ్రరాష్ట్రం హైదరాబాద్‌ రాష్ట్రంలో విలీనమైన తర్వాత వలసలు మరింత పెరిగాయి. స్థానికులకు కేటాయించిన ఉద్యోగాలు స్థానికేతరుల పరమవుతూవచ్చాయి. పెద్దమనుషుల ఒప్పందంను గాలికొదిలేయడంతో 1969లో ప్రత్యేక తెలంగాణ ఉద్యమ నిప్పు రాజుకుంది. ఖమ్మం జిల్లా పాల్వంచ లోని థర్మల్‌ స్టేషన్‌లో పనిచేసే ఉద్యోగుల్లో మెజార్టీ ఉద్యోగలు ఆంధ్ర ప్రాంతం వారు కావడంతో 1969, జనవరి 5న తెలంగాణ ఉద్యోగులు నిరసనకు దిగారు. అప్పటి ఉద్యమ ప్రారంభానికి పాల్వంచనే పాదు వేసింది. జనవరి 10 నుంచి నిరాహార దీక్షలు చేయాలని నిర్ణయించారు.
భాషా ప్రయుక్త రాష్ట్రాల ఏర్పాటు కోసం 1953 డిసెంబరులో, రాష్ట్రాల పునర్విభజన కమిషనును నియమించడం జరిగింది. ప్రజాభిప్రాయం ప్రకారం ఈ కమిషన్ హైదరాబాదు రాష్ట్రాన్ని విభజించి అందులో మరాఠీ భాష మాట్లాడే ప్రాంతాలను బొంబాయి రాష్ట్రం లోనూ, కన్నడ భాష మాట్లాడే ప్రాంతాలను మైసూరు రాష్ట్రం లో కలిపివేయాలని సిఫారసు చేసింది. ఈ కమిషన్ నివేదిక లో హైదరాబాదు రాష్ట్రంలోని తెలుగు మాట్లాడే తెలంగాణ ప్రాంతాలను ఆంధ్ర రాష్ట్రం లో విలీనం చేయడం వలన కలిగే లాభనష్టాలను చర్చించి విలీనానికి మద్దతు ఆంధ్రభాగంలో ఎక్కువగా వున్నప్పటికి, తెలంగాణా భాగంలో స్పష్టంగా లేకపోవటంతో తెలంగాణా భాగాన్ని హైద్రాబాదు రాష్ట్రంగా ఏర్పాటు చేసి సాధారణ ఎన్నికలు జరిగిన తరువాత హైదరాబాద్ రాష్ట్రం ప్రజాభిప్రాయం ప్రకారం విధానసభలో విలీనం తీర్మానానికి మూడింట రెండువంతుల ఆధిక్యత వస్తే విలీనం జరపాలని సూచించారు.
ఏప్రిల్‌ 27: ఆంధ్రప్రదేశ్ శాసనసభ ఉపసభాపతి, కె చంద్రశేఖర రావు తన పదవికి, శాసనసభా సభ్యత్వానికి, తెలుగుదేశం పార్టీ ప్రాథమిక సభ్యత్వానికి రాజీనామా చేసి, ప్రత్యేక తెలంగాణా రాష్ట్ర స్థాపనకై ఉద్యమించాడు. ఇందుకు గాను తెలంగాణా రాష్ట్ర సమితి పేరిట ఒక రాజకీయ పార్టీని ప్రారంభించాడు. శాసనసభకు పూర్వపు సభాపతి - జి నారాయణ రావు కూడా ఆయనతో విలేకరుల సమావేశంలో పాల్గొన్నాడు. మే 17 న కరీంనగర్‌లో నిర్వహించే తెలంగాణా సింహగర్జన ద్వారా తమ బలప్రదర్శన చేస్తామని ఆయన ప్రకటించాడు. మే 2: తెలంగాణా రాష్ట్రం కొరకు జరిపే ఉద్యమం శాస్త్రీయంగా, ప్రజాస్వామ్యబద్ధంగా, శాంతియుతంగా జరుగుతుందని, ఇతర ప్రాంతాల ప్రజలు భయపడనవసరం లేదని చంద్రశేఖర రావు చెప్పాడు.
జనవరి 13న ఉస్మానియా యూనివర్సిటీలో 'తెలంగాణ విద్యార్థుల కార్యాచరణ సమితి'ఏర్పడింది. ఆ రోజు మొట్టమొదటిసారిగా ప్రత్యేక తెలంగాణ సాధనను తమ లక్ష్యంగా విద్యార్థులు ప్రకటించుకున్నారు. విద్యార్థుల కార్యాచరణ సమితి మెడికల్‌ విద్యార్థి మల్లిఖార్జున్‌ను ప్రధాన కార్యదర్శిగా ఎన్నుకుంది. విద్యార్థులు ఎలాంటి త్యాగాలకైనా సిద్ధం కావాని మల్లిఖార్జున్‌ పిలుపునిచ్చారు. జనవరి 13న నగర ప్రముఖులందరు ఒక సమావేశం ఏర్పాటు చేసి తెలంగాణ పరిరక్షణ కమిటీని స్థాపించారు. విద్యార్థులకు పూర్తి మద్దతును ప్రకటించారు. జనవరి 20న శంషాబాద్‌లో పాఠశాల విద్యార్థుపై తొలిసారిగా కాల్పులు జరిపారు.
ఉద్యమ ఉధృతిని గమనించిన కేంద్ర ప్రభుత్వం తెలంగాణ మిగుల నిధు లెక్కలు తేల్చాలని జస్టిస్‌ భార్గవ అధ్యక్షతన ఒక కమిటీని వేసింది. జనవరి 22న తెలంగాణ రక్షణలను అమలు చేయడానికి ప్రభుత్వం జి.వో జారీ చేసింది. ఫిబ్రవరి 28లోగా నాన్‌ ముల్కీ ఉద్యోగును వాపస్‌ పంపిస్తామని, జి.వోను నిర్లక్ష్యం చేసే అధికారుపై చర్యు తీసుకుంటామని ప్రభుత్వం హెచ్చరించింది. జనవరి 24న సదాశివపేటలో కాల్పులు జరిగాయి. ఈ కాల్పుల్లో 14 మంది గాయపడ్డారు. గాయపడ్డ వారిలో 17 ఏళ్ల శంకర్‌ మరుసటి రోజు గాంధీ ఆస్పత్రిలో చికిత్స పొందుతూ చనిపోయాడు. 1969 తెలంగాణ ఉద్యమంలో తొలి అమరుడు శంకర్‌.
కాల్పులకు నిరసనగా కొండా లక్ష్మణ్ బాపూజీ తన మంత్రి పదవికి రాజీనామా చేశారు. ప్రత్యేక తెలంగాణ కాంగ్రెస్‌ సమితిని ఏర్పాటు చేశారు. జూన్‌ 4న తెంగాణలో పరిస్థితి తీవ్రతను తెలుసుకున్న ప్రధాన మంత్రి ఇందిరాగాంధీ హైదరాబాద్‌ నగరానికి వచ్చి విద్యార్థి నాయకులు, తెలంగాణ ప్రజా సమితి నాయకులతో చర్చలు జరిపింది. దాదాపు ఏడాది పాటు తెలంగాణ ఉద్యమం యుద్ధభూమిని తలపించింది. పెద్ద ఎత్తున ఆస్తి నష్టం, ప్రాణ నష్టం జరిగాయి. మొత్తం 95 సార్లు కాల్పులు జరిగాయి. హైదరాబాద్‌, వరంగల్‌ నగరాల్లో కర్ఫ్యూ విధించారు.
ఉద్యమంలో 369 మంది చనిపోగా, ప్రభుత్వ లెక్కలు మాత్రం 57 మంది చనిపోయినట్టుగా చెప్పాయి. తెలంగాణ ప్రజా సమితి నేతతో కేంద్రం చర్చలు జరిపింది. సెప్టెంబరులో మర్రి చెన్నారెడ్డి ఢిల్లీలో చర్చలు జరిపి వచ్చిన తర్వాత విద్యార్థులు తరగతులకు హాజరు కావాలని చెన్నారెడ్డి, విద్యార్థి నాయకుడు మల్లికార్జున్‌ గౌడ్‌ ఒక ప్రకటన చేశారు. చదువులు కొనసాగిస్తూనే ఉద్యమంలో పాల్గొనాని విజ్ఞప్తి చేశారు. ఈ విధంగా ఉద్యోగులను, విద్యార్థును ఉద్యమం నుంచి పక్కకు తప్పించారు.
తెలంగాణ రక్షణ సమితి పేరుతో సంస్థను స్థాపించి తెలంగాణ అభివృద్ధి కోసం వంద కోట్లు ఖర్చు చేయాలని, పోచంపాడు ప్రాజెక్ట్‌ నిర్మాణానికి ప్రాధాన్యత ఇవ్వాలని, పారిశ్రామిక అభివృద్ధిలో తెలంగాణకు ప్రాముఖ్యత ఇవ్వాలని, తెలంగాణేతర ఉద్యోగుల్ని వెనక్కి పంపి ఆ స్థానాల్లో తెలంగాణ నిరుద్యోగులను నింపాలని తీర్మానాలు చేశారు. ఆ మరునాడు అంటే జనవరి 10న ఉద్యమం నిజామాబాద్‌కు పాకింది. ఉద్యమంలోకి ఉస్మానియా యూనివర్సిటీ విద్యార్థులు చేరారు.
తెలంగాణ రక్షణలను అమలు చేయాలని డిమాండ్‌ చేస్తూ దినసరి వేతన కార్మిక నాయకుడు కృష్ణ నిరాహార దీక్షకు దిగాడు. దీంతో ఉద్యమం జిల్లా కేంద్రం ఖమ్మం పట్టణానికి పాకింది. జనవరి 9న పట్టణంలో బి.ఎ. స్టూడెంట్‌, నేషనల్‌ స్టూడెంట్స్‌ యూనియన్‌ నాయకుడైన రవీంధ్రనాథ్‌ గాంధీచౌక్‌ దగ్గర నిరవధిక దీక్ష ప్రారంభించాడు. అతనితో పాటు ఖమ్మం మున్సిపాల్టీ ఉపాధ్యక్షుడు, కవి అయిన శ్రీ కవిరాజమూర్తి కూడా నిరాహారదీక్షలో పాల్గొన్నారు.